આ ફિલ્મની રિલીઝ વખતે હું માત્ર નવ વર્ષનો હતો અને કુટુંબમાં ફિલ્મો જોવાના DNA મારામાં ઓલરેડી પ્રસ્થાપિત થઇ ચૂકયા હતા. આમ તો અમારું કુટુંબ અમિતાભ બચ્ચન અને રાજેશ ખન્નાનું બાય ડિફોલ્ટ ફેન એટલે એમના પિક્ચરો તો ક્યારેય ન ચૂકતા પણ મસાલેદાર ફિલ્મો જોવામાં પણ અમે બધાં અગ્રેસર એટલે હિમ્મતવાલાની કેટેગરી અમારી ચોઈસમાં ફીટ બેસતી હતી એટલે કાયમની જેમ પપ્પાની ઓફિસનો ટાઈમ પત્યો એટલે એ ઇન્કમટેક્સ થી અજંતા-ઈલોરા આવી પહોંચ્યા અને હું અને મમ્મી ૯૦/૪ માં ઘરેથી ત્યાં પહોંચ્યા.